als_Latn dik_Latn sag_Latn
E justifikoi këtë veprim me faktin se krerët e gjedhëve nuk vijnë menjëherë. Por siç duket vijnë për fushatë. Ministri i Bujqësisë, Edmond Panariti brenda ditës u shfaq në dy vende të ndryshme për të dhënë disa krerë, një mënyrë kjo për të kompensuar ato që ishin të dëmtuara nga Dermatoza Nodulare.
Vetëm sot u shpërndanë 50 krerët e parë për Qarkun Fier, lopë të racës Holshtein, ndërkohë që sipas ministrit Panariti, deri në fund të javës që vjen, do të përfundojë kompensimi i të gjithë gjedhit të dëmtuara në këtë qark.
“Ky është një proces që nuk mund të kryhej brenda një periudhe të shkurtër, pasi lopët vijnë me lote-lote në Shqipëri dhe çdo kokë që vjen, i nënshtrohet vaksinimit dhe një sistemi karantinor”.
Gjatë kësaj të premteje deputeti i PS-së, Erion Braçe i ka kërkuar llogari ministrit të Bujqësisë se pse nuk është kryer i plotë ky kompensim pasi nga arka e shtetit kanë dalë 400 milionë lekë për këtë gjë. Siç duket ky është një shans për LSI-në që të bëjë fushatë me lopët.
als_Latn als_Latn als_Latn als_Latn